kardosdrur/scandi-wiki huggingface dataset:
Korsved

Korsved (Rhamnus) er en slægt med arter, der er udbredt i Europa, Central- og Østasien og i Nordamerika. Det er buske eller træer med særbo blomster og buenervede blade.

 Middelhavskorsved (Rhamnus alaternus)
 Alpekorsved (Rhamnus alpina)
 Vrietorn (Rhamnus cathartica)
 Kaukasisk korsved (Rhamnus imeretina)

Se også 
 Tørst blev tidligere regnet som hørende til denne slægt. Den er nu udskilt som en selvstændig slægt: Tørst (Frangula)
Tørst (planteslægt)

Slægten Tørst (Frangula) er udbredt i Europa og Nordamerika. Den er ganske lille og består kun af nogle få arter. Her omtales kun den ene art, som er vildtvoksende i Danmark.

 Tørst (Frangula alnus)

 Frangula betulifolia
 Frangula californica
 Frangula caroliniana
 Frangula crenata
 Frangula purshiana
 Frangula rubra
 Frangula rupestris

Arten blev tidligere anbragt under slægten Korsved.

Planteslægter
Problemformulering

En problemformulering er en kortfattet præcisering af et problem, som skal undersøges. En problemformulering har ofte et overordnet spørgsmål og nogle logiske spørgsmål om emnet. Den udgør et obligatorisk hjælpemiddel til den, der skriver en rapport eller lignende. Den skal udarbejdes før, man går i gang, og den skal være styrende for metode-valg og effektiv informationssøgning. Problemformuleringen kan suppleres med afgrænsninger, som afskærer områder som ellers naturligt burde inddrages, og definitioner af centrale begreber. Efter læsning af problemformuleringen skal man have en klar forventning til rapportens konklusion.

En problemformulering formulerer spørgsmål, som man via en undersøgelse af fænomener eller diskursanalyser besvarer.
Hvis man skriver en rapport om f.eks. ild, kan et af spørgsmålene lyde: "Hvorfor er noget ild blåt?" Det gælder herefter også om, at få en "afbalanceret problemformulering", så man har spørgsmål, der leder hen på forskellige spor, der så til sidst skal danne én stor velkomponeret rapport eller stil.

Det er vigtigt at problemformulering og opgavebesvarelse er overensstemmende; i praksis retter mange skribenter problemformuleringen til inden den endelige rapportaflevering – selvom dette egentlig strider mod problemformuleringens oprindelige formål.

Litteratur 
Reinecker, Lotte & Peter Stray Jørgensen (2002): Den gode opgave – opgaveskrivning på videregående uddannelser, Samfundslitteratur

Noter 

Logik
Analyse
Tetraeder

Et tetraeder (flertal: tetraedre) er et polyeder hvis fire sideflader er trekanter, af hvilke tre mødes ved hvert hjørne. Et regulært tetraeder er et hvori de fire trekanter er ligesidede, og er et af de platoniske legemer.

Et tetraeder kan som et hvert andet polyeder udfoldes af et enkelt stykke papir.

Arealet, A, og volumenet, V, af et regulært tetraeder af sidelængden a er:

Et tetraeder er et 3-simpleks.

Tetraedre er en særlig type af triangulære pyramider, og er selvdual. De kanoniske koordinater for hjørnerne af den regulære tetraeder er (1, 1, 1), (-1, -1, 1), (-1, 1, -1) og (1, -1, -1). Et regulært tetraeder kan indskrives i en terning på to måder, sådan at hvert hjørne svarer til terningens hjørne, og hver diagonal er en diagonal i terningens sideflader. Volumenet af dette tetraeder er 1/3 af terningens volumen. Ved at tage begge tetraedre indenfor en enkelt terning får man en regulær polyedisk sammensætning, som benævnes stella oktangula, og som har et oktaeder som masse. Indskrivning af tetraedre i den regulære sammensætning af fem terninger giver to yderligere regulære sammensætninger, som består af fem og ti tetraedre.

Regulære tetraedre kan ikke i sig selv "udfylde" rummet, selv om det virker sandsynligt nok, at Aristoteles erklærede at det var muligt. I virkeligheden er oktaedre nødvendige for at udfylde nogle af mellemrummene. Dette er også én af de fem Andreini dækninger (?), og er et begrænsende tilfælde af et andet, et "dækning" der involverer tetraeder og beskårede tetraedre.

Volumenet af et irregulært tetraeder, givet dens sidelængder a, b, c og d, er (1/6)·|det(a-b, b-c, c-d)|, eller en hvilken som helst anden kombination af par af sidelængder som danner en enkeltsammensat graf. Dette gælder naturligvis også for regulære tetraedre.

Som alle platoniske legemer, archimediske legemer og endda alle konvekse polyedre, kan et tetraeder foldes fra et enkelt stykke papir.

Tetraeder-formede terninger anvendes i rollespilssammenhæng og kaldes da ofte d4 (fra engelsk die: terning).

Eksterne henvisninger/kilder 
 De uniforme polyedre
 Virtuelle virklighedspolyedre

Deltaedre
Sinai-halvøen

Sinai-halvøen er en halvø i det Røde Hav mellem Suezbugten mod vest og Akababugten mod øst. Området nord for den egentlig halvø op til Middelhavet afgrænset af Suez-kanalen mod vest og den egyptisk-israelske grænse mod øst medregnes normalt til Sinai. Området er den vestligste del af Asien syd for Middelhavet.

Sinai består næsten udelukkende af bjerge og ørken. Der er kun nogle enkelte bosættelser langs Akababugten, specielt Taba tæt ved Israel, og ved Middelhavskysten nær Gazastriben. Derudover finder man turistbyen Sharm el Sheik på spidsen af Sinai.

Ifølge Bibelen var det på et bjerg i Sinai at Moses modtog de ti bud.

Nyere historie 
Indtil tidligt i det 20. århundrede hørte Sinai under Det Osmanniske Rige. I 1906 blev det en del af det dengang britisk-kontrollede Egypten.

I 1948 passerede egyptiske tropper Sinai på deres vej mod den israelske uafhængighedskrig. Israel besatte det nordøstlige hjørne af Sinai, men trak sig tilbage efter våbenhvileaftalen i 1949.

I 1956 blokerede Egypten den israelske havneby Eilat i Akababugten, og forhindrede israelsk trafik gennem Suez-kanalen. Det fik Israel til at invadere Sinai med fransk og britisk støtte under Suez-krigen. De trak sig i foråret 1957 efter stærkt pres fra USA og Sovjetunionen.

I 1967 blev Eilat igen blokeret. I den efterfølgende Seksdageskrig blev de egyptiske tropper besejret, og Israel besatte hele Sinai-halvøen, og Suez-kanalen som kom til at udgøre grænsen mellem israelsk og egyptisk kontrolleret territorium, blev lukket.

I 1973 generobrede Egypten den vestligste del af Sinai i Yom Kippur-krigen, og Suez-kanalen genåbnedes efterfølgende i 1975.

I 1979 enedes Egypten og Israel om en fredstraktat, hvorefter Israel påbegyndte en gradsvis tilbagetrækning fra Sinai som blev tilendebragt i 1982.

Halvøer i Asien
Egypten
Israels historie
Bibelske steder
De ti bud

De ti bud har flere betydninger:

 De 10 bud – fra det Gamle Testamente i Bibelen
 De ti bud (film fra 1923) - en film af Cecil B. DeMille fra 1923
 De ti bud (film fra 1956) – en genindspilning af 1923-filmen af Cecil B. DeMille fra 1956
Taba

Taba er en lille egyptisk by ved nordspidsen af Akababugten. Den mest benyttede grænseovergang mellem Egypten og Israel ligger ved Taba. Byen, som ikke indeholder meget mere end en busstation og et luksushotel med kasino, lever af israelske turister.

Historie 
Taba var den sidste del af Sinai, som Israel leverede tilbage til Egypten efter den israelsk-egyptiske fredsaftale i 1979. Tilbagetrækningen fra resten af Sinai blev ellers afslutttet i 1982, men Israel forblev i Taba indtil 1989 på grund af en tvist om det præcise forløb af den internationale grænse. Israelere kan besøge Taba uden visum i op til 48 timer.

Den 7. oktober 2004 angreb en kvindelig selvmordsaktivist Taba Hilton Hotel med en bilbombe. Mindst 29 mennesker blev dræbt. Ofrene kom fra Egypten, Israel, Italien og Rusland. 25 minutter efter blev Camp Moon Island Village i Ras Shitan også angrebet af en bilbombe, et angreb, der kostede tre mennesker livet.

Kilder 

Byer i Egypten
Eilat

Eilat (også Elath eller Elat) () ligger på Israels sydspids i Negev-ørkenen ved det Røde Hav. Den er Israels eneste havneby ved dette hav og er desuden en ferieby med koralrev, strand og sol hele året. Byen besøges af ca. 1 million turister om året. Byens atmosfære er om muligt endnu mere afslappet end i resten af landet, og området er et paradis for dykkere og ornitologer og et godt udgangspunkt for ørkenture.

Eilat er nærmest en stor hotel- og ferieby med utallige spisesteder, indkøbscentre, sportsmuligheder, fritidsaktiviteter, badestrande og et hektisk natteliv. Byen er en tax-free zone (momsfri).

Eilat omfatter centrum med bl.a. busstation, indkøbscentre og natteliv, North Beach med de fleste hoteller, marina og natteliv, Coral Beach syd for byen hvor alt undervandsliv foregår, beboelseskvartererne på de vestlige bjergsider, industri- og erhvervsområde i den nordlige del af byen og havnen syd for Eilat.

I Eilat er der en mindre lufthavn (kun indenrigsflyvning) og ca. 60 km nord for byen ligger Ovda-lufthavnen, der bruges til store fly og udenrigsflyvning.

Fra Eilat er det muligt at krydse grænsen til Akaba i Jordan og Taba/Sinai i Egypten. Uden for byen er der ørken og bjerge, så langt øjet kan se.

Eilat ligger på trækfugleruten mellem Afrika og Europa, og om foråret og efteråret overflyves området af millioner af trækfugle.

Det moderne Eilat er opkaldt efter den historiske by Eilot, der er omtalt i Biblen, og som har ligget i bugten nær ved Aqaba (i dag Jordan). I den britiske mandatperiode var Eilat en udørk med en lille engelsk politistation, hvor det nuværende Eilat ligger. Det moderne Eilat blev grundlagt i 1951.

Eilat er en strategisk vigtig by for Israel, da det er landets eneste adgang til Det Røde Hav, og det var netop Egyptens blokering af Tiranstrædet, og derved Eilat, der var den direkte årsag til Suezkrigen.

Eilat har ca. 44.000 indbyggere.

Klima 
Om sommeren er det meget varmt i Eilat, idet temperaturen i løbet af dagen kan nå op på 30-45 Cº mens den om vinteren normalt ikke kommer under 20 Cº midt på dagen – luftfugtigheden gør for det meste varmen behagelig. Området har omkring 359 solskinsdage om året og det regner kun få dage om vinteren. I Det Røde Hav er vandtemperaturen altid omkring 21-25º, hvilket gør kombinationen af det klare vand, varmen og det høje saltindhold til et godt miljø for farverige koraller, tropiske fisk og dykning (undervandsaktiviteter).

Noter

Eksterne henvisninger 

Byer i Israel
Oktaeder

Et oktaeder (flertal: oktaedre) er et polyeder med otte sideflader. Et regulært oktaeder er et platonisk legeme, som består af otte sideflader, af hvilke samtlige er ligesidede trekanter, hvoeraf fire mødes i hvert hjørne. Den regulære oktaeder er en særlig type triangulær antiprisme eller kvadratisk bipyramide, og den er dual i forhold til til terningen. De kanoniske koordinater til hjørnene af et oktaeder med midtpunkt i origo er (±1,0,0), (0,±1,0), (0,0,±1).

Arealet, A, og volumenet, V, af et regulært oktaeder med sidelængden a er:

Massen af sammensætningen af to duale tetraedre er et oktaeder, og denne sammensætning, benævnt stella oktangula, er dens første og eneste stellation. Hjørnene af oktaedret ligger i midtpunkterne af sidefladerne af tetraedret, og på denne måde relateres den til tetraedret på samme måde som kuboktaedret og ikosidodekaedret relaterer til de andre platoniske legemer. Man kan også dele kanterne af et oktaeder i forholdet af det gyldne snit for at definere en given ikosaeder på denne måde, og sammen definerer de en regulær sammensætning.

Oktaedre og tetraedre kan blandes sammen for at danne en hjørne-, side- og sidefladeuniform dækning af rummet. Dette er den eneste sådanne dækning, bortset fra den regulære dækning af terninger, og er én af de 28 andreinidækninger. En anden af disse er en dækning af oktaedre og cuboktaedre.

Ved brug af den almindelige fortegnelse for johnsonlegemer, vil et oktaeder kaldes for en kvadratisk bipyramide.

I rollespilssammenhæng kaldes oktaedret også d8 (fra engelsk die: terning).

Eksterne henvisninger/kilder 
 De uniforme polyedre
 Virtuelle virkelighedspolyedre Polyedresencyclopædiet

Deltaedre
John Coltrane

John William Coltrane (23. september 1926 – 17. juli 1967) var en amerikansk jazzmusiker. Hans hovedinstrument var tenorsaxofon, hvor han skulle måle sig med ældre giganter som Coleman Hawkins, Ben Webster og Lester Young og sin egen tids storheder som Sonny Rollins, Stan Getz og Dexter Gordon. I 60'erne begyndte han også at spille sopransaxofon på sine plader og blev dette instruments betydeligste musiker siden Sidney Bechet.

Coltrane fik sit store gennembrud på Miles Davis' Kind of blue og gik derefter i gang med den række plader i eget navn, der skulle give ham status som periodens store stilskaber i jazz og gøre ham til den saxofonist, som alle senere saxofonister står i gæld til. Coltranes modne spil er karakteriseret ved en vilje til at drive udnyttelsen af temaernes harmoniske islæt og de afledede akkorder til det yderste. De nidkære undersøgelser giver ikke alene usædvanligt lange soli med varrierede gentagelser af melodiske indslag, men også en spændvidde i toneomfanget, som ikke var set hos nogen anden tenorsaxofon. Det giver også Coltranes spil en overvældende udtryksfuldhed, som han tager med sig også i de indspilninger, hvor han inspireret af indisk og afrikansk musik fjerner sig stadig mere fra det tematiske spil og det lyriske udtryk. I stedet nærmer han sig, især på sopransaxofonen, gennem en inciterende afstumpet temabehandling og en ny statisk swing Dolphy, Ornette Coleman og Don Cherrys free jazz. Som eksempel på denne udvikling kan nævnes indspilningen af India, hvor den sine steder brutale stakato også kan bringe mindelser om en tidlig inspiration fra Sonny Rollins.

Sine største triumfer fejrede Coltrane i arbejdet med sin berømte kvartet, hvor medspillerne var McCoy Tyner (Piano), Elvin Jones (trommer) og Jimmy Garrison (bas). Kvartetten dannedes i 1960, dog oprindeligt med Steve Davis på bas, og fungerer frem til 1966. Blandt de mest kendte indspilninger kan nævnes My Favorite Things og Naima samt albummet A Love Supreme. Undervejs spiller Coltrane også med stort orkester, hvor free jazz-kunstneren Eric Dolphy optræder, især på tværfløjte. Coltrane turnerer i perioden meget i Europa. Han indspiller også plader med sangeren Johnny Hartmann, fx numrene My One and Only Love og Lush Life.

I 2005 udsendtes et album under titlen Thelonious Monk Quartet with John Coltrane at Carnegie Hall. Det er nyopdagede optagelser fra en koncert den 29. november 1957, hvor Coltrane spiller hos en af sine store inspirationskilder, Thelonious Monk. Ikke mindst skæringen Bye-Ya står tilbage som prægnant udtryk for det fascinerende, omend kortvarige, samarbejde mellem to af de mest originale kunstnere inden for rytmiske musik.

Den svensk/danske tenorsaxofonist Tomas Franck er en af nutidens mest prominente arvtagere fra Coltrane.

John Coltrane i Danmark 

 Med Miles Davis i Tivolis Koncertsal 24. marts 1960

 Med sin kvintet i Falkoner Centret, 22. november 1961

Referencer

Eksterne henvisninger 

 

Jazzmusikere fra USA
Jazzkomponister fra USA
Saxofonister fra USA
Herman Melville

Herman Melville (født 1. august 1819, død 28. september 1891) var en amerikansk forfatter.

Baggrund 
Født ind i en prominent New York-familie voksede Melville op omgivet af økonomisk usikkerhed og aristokratiske forbindelser. Hans morfar Peter Gansevoort havde deltaget i slaget ved Saratoga i 1777,  mens hans faster Mary Melville var gift med John D'Wolf (1779-1872), en kaptajn fra Rhode Island. Familien D'Wolf drev slavehandel, men i 1803 forlod John begyndte i stedet at sejle på Alaska og udvide handelsruterne til Kina. Her knyttede han forbindelse til russiske forretningsmænd og udviklede et vigtigt handelsdepot ved Columbia River. D'Wolf inspirerede sin nevø Herman Melville til at skrive Moby Dick, og optræder ved navn i romanen. Han udvekslede ofte breve med sin svigerfar, Thomas Melville. 

Efter sin fars død prøvede Herman Melville at forsørge familien ved ulige jobs, indenfor bank- og lærervirksomhed; men det var hans oplevelser til søs i 1845, der gjorde ham til forfatter. Som sømand blev han taget til fange af polynesere og holdt fanget i flere måneder. Da han vendte uskadet tilbage, opmuntrede hans venner ham til at skrive om opholdet. Typee: A Peep at Polynesian Life blev populær, og hans fortsatte at skrive om sine oplevelser i bogen Omoo.

Moby Dick 

Den store allegoriske roman Moby Dick om en hvalfangst blev dårligt modtaget. Endnu værre gik det med hans næste roman Pierre Eller Flertydighederne, der direkte udløste en skandale.

Efter disse fiaskoer forsøgte Melville sig med novellegenren, hvilket blandt andet resulterede i Skriveren Bartleby. Melville holdt herefter op med at skrive, og blev efterhånden glemt af det læsende publikum. De sidste år af sit liv boede han med sin familie først i Pittsfield, Massachusetts; derefter i New York, hvor han endte som toldinspektør på byens kajanlæg. Nogle manus lå upubliceret ved hans død, deriblandt Billy Budd. Som forfatter var han så glemt, at nekrologen i New York Times omtalte ham som "Henry Melville". I 1925 skal kritikeren Lewis Mumford have fundet et eksemplar af digtet Clarel, udgivet i 1876, i New Yorks bilbiotek, med siderne uopskåret. Bogen have altså stået ulæst på sin hylde i 50 år. 

Først mange år efter Melvilles død blev Moby Dick genopdaget og fik status som en af amerikansk litteraturs største romaner.

Noter

Eksterne henvisninger 

 
 Herman Melville; værk, liv og forskning
 Herman Melville på dansk
 Herman Melville på Poets.org 
 

Romanforfattere fra USA
Personer fra New York
Novelleforfattere fra USA
Rejsebogsforfattere fra USA
Amerikanere i 1800-tallet
Gruk

Gruk er en særlig type af digte opfundet af Piet Hein omkring 9. april 1940. Nogle har set ordet som en sammentrækning af "grin" og "suk", men han mente selv, at han havde grebet ordet ud af luften. 

De fleste er skrevet på dansk, men mange er oversat til mere end tyve sprog. Det er korte, underfundige digte, ofte med tegninger, der forener glæde med sorg, mørke med lys. De henved 10 000 gruk er kommet i oplag på mindst halvanden million og er oversat til flere end 20 sprog. Piet Hein gendigtede dem selv på engelsk.

Royal Copenhagen lavede en overgang porcelæns-platter med digtene ledsaget af en illustration.

Noter 

Digte
Kivik-graven

Kivik-graven eller "Kongegraven" ved Kivik (tidligere Kivig) i det sydøstlige Skåne er lige så gammel som Tut Ankh Amons grav i Egypten (1300 f.Kr.) og er Nordens største bronzealdergrav. Den er bygget af 200.000 læs sten og viser, at der fandtes en stærk centralmagt i Skåne for 3.300 år siden. Gravkammeret er prydet med billeder næsten som en egyptisk grav, billeder som ikke ligner andre nordiske helleristninger.

Det gådefulde og imponerende gravmonument har været genstand for megen debat blandt historikerne. Nogle hævder, at liget i Kivik-graven kunne have været konge over et samlet rige i Danmark i yngre bronzealder eller måske over hele germaner-folket.

Eksterne henvisninger 

Nordisk bronzealder
Danmarks historie
Skåne
Kunsthistorie
Ideel

Ordet "ideel" har (mindst) tre betydninger eller specialiseringer, der godt kan være sammenfaldende, men ikke behøver at være det:
I overensstemmelse med en idé. F.eks. "en ideel kondensator".
I overensstemmelse med et ideal.
Perfekt til sit formål.
WebDAV

WebDAV er en engelsk forkortelse for: Web-based Distributed Authoring and Versioning.

Det er en udvidelse af http-protokollen og giver web-redaktører mulighed for at samarbejde om det at forfatte, redigere og udgive et web-sted på et fjernt beliggende it-system med anvendelse af versionskontrol.

Det kan også betragtes som et net-orienteret filsystem, der er tilpasset Internet.

Mere populært kan man sige, at http giver brugerne læseadgang, WebDAV giver brugerne skriveadgang.

Eksterne henvisninger 
http://www.webdav.org

HTTP
World Wide Web
Hornbæk

Hornbæk er navnet på flere danske lokaliteter:

 Hornbæk (Helsingør Kommune) – en by og et ejerlav i Hornbæk Sogn, Helsingør Kommune
 Hornbæk (Oudrup Sogn) – en bebyggelse og et ejerlav i Oudrup Sogn, Vesthimmerlands Kommune
 Hornbæk Sogn (Randers Kommune) i Randers Kommune - med bebyggelserne Over Hornbæk, Over Hornbæk Kær og Neder Hornbæk

 Hornbæk-Dronningmølle – er en kyst- og sommerhusby i Nordsjælland
Arabiske Halvø

Den Arabiske Halvø eller Arabien er en halvø i Sydvestasien beliggende hvor Asien støder op til Afrika. Den Arabiske Halvø ligger mellem det Røde Hav mod vest, Adenbugten og det Arabiske Hav mod syd, og Omanbugten og den Persiske Bugt mod øst.

Hovedparten af den Arabiske Halvø udgøres af Saudi-Arabien. Mod sydvest ligger Yemen, mod sydøst ligger Oman, mod øst ligger de Forenede Arabiske Emirater, Qatar og Bahrain. Mod nordøst ligger Kuwait. Halvøen er landfast mod nord med Jordan og Irak.

Halvøer i Asien
Leksikon for det 21. århundrede

Leksikon for det 21. århundrede er et alternativt og erklæret ikke-neutralt dansk opslagsværk, der er tilgængelig på internettet fra leksikon.org.

Leksikonet blev startet i 1998.
Første udgave kom ud i 2000, og tredje og foreløbig sidste udgave er tilgængelig på CD-ROM og på internettet. 
Leksikon for det 21. århundrede er baseret på PaxLeksikon som blev udgivet i Norge i 1978-82.
Leksikonet har omkring 3200 opslagsord og fokuserer på emner som traditionelt ikke bliver omhandlet i etablerede leksika.
De skriver blandt andet om græsrodsorganisationer, begreber, land og personer.

Leksikonet blev startet af partiet Venstresocialisterne.
Værket har ikke som mål at skrive objektive artikler, artikelforfatterne prøver i stedet at præsentere mere end én forklaring, og leksikonets motto er "Tvivl på alt".

Leksikonets hovedredaktør er Albert Jensen.
Bag projektet står foreningen Leksikon for det 21. århundrede. 
Blandt skribenterne har været to ministre, Ole Sohn og Christian Friis Bach. 
Sohn har skrevet artiklen om Arne Munch-Petersen og Bach står bag artiklerne om WTO, UNCTAD og "Ny økonomisk verdensorden" (NØV).

I en anmeldelse i 2009 beskrev Politiken leksikonet som "befriende ærligt i sit udgangspunkt: Et leksikon for venstreorienterede" og angiver, at det er let at finde information om forfatter, formål og målgruppe samt kilder og seneste opdatering. Desuden skal det være let at finde rundt, og anmeldelsen giver leksikonet 4 flueben ud af 6.

Kritik 
Leksikon.org er blevet kritiseret for at have en ensidig fortolkning af visse problemstillinger i det danske og globale samfund; bl.a. i Weekendavisen 19. marts 2008.

Leksikon.org's beskrivelse af bl.a. den israelske stat som værende af apartheidkarakter, Danmark som værende en slyngelstat med autoritær statsform karakteriseret ved en hastig afvikling af basale menneskelige og demokratiske rettigheder og partiet Venstre som værende en kriminel organisation, har ført til kritik af leksikonet som værende mere et politisk projekt, end et objektivt opslagsværk.

Leksikon.org har i opslaget om "Ytringsfrihed" anført, at Leksikon.org "endnu ikke" er blevet udsat for censur, men at "personer på den radikale højrefløj har søgt at begrænse anvendelsen af leksikonet", og nævner i den forbindelse, at Weekendavisen søgte at få Undervisningsministeriet til at lade være med at henvise (linke) til Leksikon.org. Weekendavisens artikelserie afvises dog som "ret ligegyldig", ligesom Leksikon.org. angiver, at artiklerne "afslørede mest af alt manglende viden".

Kilder

Eksterne henvisninger 
 Leksikon for det 21. århundrede
 Albert Jensen i forbindelse med udgivelsen af leksikonet. (link virker ikke pt., brug evt. seneste kopi på archive.org)
 Venstrefløjsleksikon på selvkritisk kurs på modkraft.dk
 [ DF raser over hjemmeside] på jp.dk.
 [ Copenhagen Business School – Professor: Leksikon er propaganda, Jyllands-Posten 1. sektion, 07.02.2012]

Onlineopslagværker
Leksika
Marxisme
Windows

Windows har flere betydninger:
 Hovedbetydningen af det engelske ord windows (flertal) er på dansk ordet vinduer. Etymologisk stammer window (ental) fra det oldnordiske ord vindauga, som bogstaveligt betyder vind-øje.

Software
Microsoft Windows
Windows 1.0
Windows 2.0
Windows 3.1
Windows 95
Windows 98
Windows 2000
Windows 2003
Windows Aero
Windows API
Windows for Workgroups 3.1
Windows for Workgroups 3.11
Windows Live
Windows Live Messenger
Windows Me
Windows Media Player
Windows Messenger
Windows NT
Windows NT 3.1
Windows NT 4.0
Windows PE
Windows Server
Windows Server 7
Windows Server 2008
Windows XP
Windows Vista
Windows 7
Windows 8
Windows 10
X Window System – Grafisk brugergrænseflade til Unix

Underholdning 
Windows (film) – film fra 1980
Windows (jazz) – amerikansk jazz-gruppe